一般嚟講，一個國際象棋組織會有套方案，講明「伊勞係咁多咁多分至咁多咁多分嘅棋手，可以配以呢個呢個稱號」噉，但唔同嘅國際象棋組織喺呢方面嘅做法都有啲唔同。以國際象棋聯會為例，根據2023年嘅國際象棋聯會準則，一位棋手嘅預設伊勞值係1,000，佢喺國際象棋比賽同第啲棋手較量，官方紀錄就會按佢啲對手嘅伊勞以及對局嘅結果，調整呢位棋手嘅伊勞。